text: Митра - най-почитаният бог преди Исус Христос
  Митра – най-почитаният бог преди Исус Христос
  Публикувано на 23.06.2010 от Катя Колева Молим, коментирайте!
  Малцина знаят или са чували за най-почитания бог преди официалната религия – християнството, а именно за соларното божество от индуистки произход Митра. Персийски бог, на когото са се прикланяли древните жители, още през 621-550 година преди Христа. Ритуалът в чест на бог Митра се е осъществявал в митраеуми. Култовото място представявало естествена пещера, където са се събирали по 30, 40 души. А най-много такива светилища е имало по периферните провинции на Римската империя.
  През 1915 година Богдан Филипов открива светилище на бог Митра, което се намира в граничната зона на България и Гърция. Ако трябва да бъдем точни – на 6 километра от границата с Гърция, в самото начало на гръцкото селище Термес.
  Интересно е, че досега археологически разкопи не са правени в единственото светилище на персийския бог Митра в Родопите.
  Професор Николай Овчаров разказва, че още тогава на българските археолози им е отказано да правят изследвания. В крайна сметка гърците също не са докоснали святото място, защото им липсвало какъвто и да било интерес.
  Сега от светилището край Златоград се вижда единствено барелефът на бог Митра, който принася в жертва притискащ с коляното си повален бик – символ на тъмните сили.